

**ROMANOVAS ŠĶIRNES AITU**

**audzēšanas programma**

**2019.**

**(Precizēta 15.04.2024.)**

\* *programma spēkā no 18.06.2024.*

Audzēšanas programma sagatavota un apstiprināta saskaņā ar Latvijas Republikā spēkā esošiem normatīvajiem dokumentiem.

Programmu izstrādāja: Dr. agr. Daina Kairiša, Dace Bārzdiņa, Ilze Miķelsone, Harita Eglīte

**SATURS**

[Audzēšanas programmā lietoto terminu skaidrojums 3](#_Toc167899139)

[Ievads 4](#_Toc167899140)

[1. Iepriekšējās audzēšanas programmas īstenošanas rezultāti 4](#_Toc167899141)

[2. Audzēšanas programmas virsmērķis, mērķis un uzdevumi 5](#_Toc167899142)

[3. Romanovas aitu šķirnes raksturojums 6](#_Toc167899143)

[4. Aitu identifikācijas sistēma 7](#_Toc167899144)

[5. Romanovas šķirnes aitu izcelsmes reģistrēšanas sistēma 7](#_Toc167899145)

[6. Aitu snieguma pārbaude un ģenētiskās kvalitātes novērtēšana 7](#_Toc167899146)

[6.1. Jēru snieguma pārbaude 8](#_Toc167899147)

[6.2. Vaislai audzējamo aitu un teķu snieguma pārbaude 9](#_Toc167899148)

[6.3. Aitu māšu snieguma pārbaude 14](#_Toc167899149)

[6.4. Vaislas teķu snieguma pārbaude 15](#_Toc167899150)

[7. Ciltsgrāmatas kārtošanas metodika 17](#_Toc167899151)

[8. Vaislinieka sertifikāta reģistrēšana, izsniegšana un derīguma termiņa pagarināšana 18](#_Toc167899152)

[9. Zootehniskā sertifikāta un izcelsmes apliecinājuma izsniegšanas kārtība 18](#_Toc167899153)

[10. Aitu skaits, kas nepieciešams audzēšanas programmas īstenošanai 18](#_Toc167899154)

[11. Audzēšanas programmas īstenošanas ģeogrāfiskā teritorija 18](#_Toc167899155)

# Audzēšanas programmā lietoto terminu skaidrojums

(pamatojoties uz regulu (ES) Nr. 2016/1012)

**Audzēšanas programma** – sistemātisku darbību, tostarp vaislas dzīvnieku un to reproduktīvo produktu dokumentēšanas, selekcijas, audzēšanas un apmaiņas kopums, kas ir izstrādāts un tiek īstenots, lai saglabātu vēlamās fenotipiskās un/vai genotipiskās īpašības vaislas dzīvnieku mērķpopulācijā.

**Audzētājs** - fiziska vai juridiska persona, kas nodarbojas ar noteiktas šķirnes lauksaimniecības dzīvnieku audzēšanu, saskaņā ar audzēšanas programmu, un ir noslēgusi vienošanos ar šķirnes audzētāju biedrību.

**Ciltsdarbs** – saskaņā ar audzēšanas programmu īstenojams zootehnisko pasākumu kopums dzīvnieku ģenētisko un saimnieciski derīgo īpašību izkopšanai, kurā ietilpst pareiza uzskaite, snieguma pārbaude, izlase, atlase un ģenētiskās kvalitātes noteikšana.

**Ciltsgrāmata** – datne vai cits datu nesējs, ko uztur šķirnes dzīvnieku audzētāju biedrība un kurā ir pamatdaļa un viena vai vairākas papilddaļas tās pašas šķirnes dzīvniekiem, kuri neatbilst ierakstīšanai ciltsgrāmatas pamatdaļā.

**Pārraudzība** - process, kas nodrošina kvantitatīvus un kvalitatīvus datus par lauksaimniecības dzīvnieku un tā produktivitāti un šo datu reģistrēšanu.

**Pārraugs** - fiziska persona, kura veic pārraudzību.

**Sertificēts vaislinieks** - vīriešu kārtas lauksaimniecības dzīvnieks, kurš atbilst audzēšanas programmā noteiktajiem kritērijiem, un par ko ir saņemts izmantošanas sertifikāts.

**Snieguma pārbaude -** process audzēšanas programmas īstenošanai, kas nodrošina kvantitatīvus datus par lauksaimniecības dzīvnieku, tā produktivitāti, eksterjeru, kā arī citus ģenētiskās kvalitātes noteikšanai nepieciešamos datus un šo datu reģistrēšanu.

**Šķirne** - dzīvnieku populācija, kas ir pietiekami viendabīga, lai to par atšķirīgu no citiem tās pašas sugas dzīvniekiem uzskatītu viena vai vairākas audzētāju grupas, kuras ir vienojušās minētos dzīvniekus, norādot zināmos to priekštečus, ierakstīt ciltsgrāmatās, lai atražotu to iedzimtās īpašības, audzēšanas programmā izmantojot reprodukciju, apmaiņu un selekciju.

**Šķirnes dzīvnieku audzētāju biedrība** - audzētāju apvienība, audzētāju organizācija vai publiska struktūra, kuru dalībvalsts kompetentā iestāde atzinusi nolūkam īstenot audzēšanas programmu ar tīršķirnes vaislas dzīvniekiem, kuri ierakstīti vienā vai vairākās ciltsgrāmatās, ko minētā apvienība, organizācija vai struktūra uztur vai izveido.

**Vaislas dzīvnieks –** tīršķirnes vaislas dzīvnieks, kas atbilst audzēšanas programmā norādītajām prasībām.

**Vaislas materiāls** – no vaislas dzīvniekiem mākslīgās reprodukcijas nolūkā savākta vai iegūta sperma, olšūnas vai embriji.

**Vērtētājs** - fiziska persona, kura ir saņēmusies sertifikātu un veic dažāda vecuma un dzimuma aitu vērtēšanu.

**Zootehniskais sertifikāts** – izcelsmes sertifikāts, apliecinājums vai komerciāla dokumentācija, ko par vaislas dzīvniekiem vai to reproduktīvajiem produktiem, kurā sniegta informācija par vaislas dzīvnieku vai to reproduktīvo produktu ģenētisko izcelsmi, identifikāciju un, ja pieejams, par snieguma pārbaudes vai ģenētiskās ievērtēšanas rezultātiem.

# Ievads

Kažokādu aitas Latvijā audzētas jau kopš 20. gs. sākuma, par ko liecina ieraksti   
1941. gadā izdotajā Vaislas aitu ciltsgrāmatā (II sējums). Tajā minēts, ka saimniecībās audzētas, no Norvēģijas ievestie tīršķirnes karakula teķi un aitu mātes un to krustojumi.

Neliels Romanovas aitu šķirnes apraksts ir Vītoliņa J. grāmatā „Ienesīga aitkopība”, kas izdota 1936. gadā. Tajā atzīmēts, ka Romanovas šķirnes aitas no Pleskavas guberņas tika ievestas arī Latgalē.

Romanovas aitu šķirne pieder pie kombinētā izmantošanas tipa. Veidojot šķirni, galvenais produkcijas veids bija kažokādas, bet 21. gs. tā ir gaļas ieguve. Romanovas aitu šķirne ir viena no auglīgākajām šķirnēm pasaulē. Šo šķirnes īpašību izmanto gan audzējot aitas tīršķirnē, gan izmantojot tās rūpnieciskā krustošanā kā mātes šķirni, gaļas jēru ieguvei. Romanovas šķirnes aitu galvenā produkcija Latvijā ir jēra gaļa.

Latvijā Romanovas šķirnes aitas zemnieki izvēlas audzēt lauku apganīšanai, tās labi izmanto ganību zāli. Ar savu eksotisko ārējo izskatu – pelēko vilnsegu un balto pieres daļu, tās labi iederas lauku ainavā.

Romanovas tīršķirnes aitu audzēšanai Latvijā ir izstrādāta audzēšanas programma. Pieaugošais pieprasījums pēc jēra gaļas, ir pamats tam, lai arī Romanovas šķirnes aitu audzēšanas programmā galvenokārt uzsvērtu jēru ieguves un izaudzēšanas nozīmi, kā galvenās selekcijas pazīmes nosakot: aitu māšu auglību, jēru saglabāšanu, jēru ātraudzību.

Lai saglabātu Romanovas šķirnes tipiskumu, līdztekus jāveic eksterjera un vilnas vizuālā vērtēšana. Jāveido Romanovas šķirnes aitu audzēšanas saimniecības, kurās izaudzēs vaislas aitas un teķus pārdošanai, gaļas jēru ieguves saimniecībām.

Vaislas teķus un aitas plānots iepirkt ārvalstīs, jo Romanovas tīršķirnes aitu populācija Latvijā ir maza.

# 1. Iepriekšējās audzēšanas programmas īstenošanas rezultāti

(no 2014. līdz 2018. gadam)

Romanovas šķirnes aitu audzēšanas programmas 1. posms (situācijas apzināšana un jēru ieguves analīze), tika īstenots 3 pārraudzības ganāmpulkos. Situācijas analīzei attiecībā uz aitu māšu asinību, izmantoti LDC informācija par 2017./ 2018. gadu (1. tab.).

1. tabula

**Saimniecības un aitu skaits pa asinības grupām 2017./2018. pārraudzības gadā**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saimniecības nosaukums | Ganāmpulka  Nr. | Aitu skaits ar R šķirnes asinību | | | Kopā |
| 75% - 87.5% | 87.6% -99.9% | 100% |
| 1. | Z/s ’’Grīvzeme” | LV0602757 | 14 | 15 | 33 | 62 |
| 2. | Rīgas Nacionālā zooloģiskā dārza filiāle ’’Cīrulīši”. | LV0247222 | 9 | 3 | 14 | 26 |
| 3. | ‘’Būmeistari’’  Andris Berks | LV0619311 | 59 | 20 | 11 | 90 |
| **Kopā** | | | **82** | **38** | **58** | **178** |

Programmas īstenošanā bija iesaistītas 3 saimniecības ar 178 aitām, kuru Romanovas šķirnes asinība ir vismaz 75%. Visās 1. tabulā minētajās saimniecībās Romanovas šķirnes aitu audzēšana, atbilstoši programmai, tiek veikta jau vairākus gadus.

Rīgas Nacionālā zooloģiskā dārza filiālē ’’Cīrulīši” ciltsdarba programmas prasībām atbilstošu aitu skaits ir tikai 26. Šī ganāmpulka aitu skaita palielināšana ir saistīta ar zoodārza vajadzību nodrošināšanu un jēru izmantošanas specifika nenodrošina to novērtēšanas iespējas.

Pozitīvi vērtējama ZS „Grīvzeme” ganāmpulka izkopšana, 53% no aitām bija tīršķirnes.

Atskaites periodā vērtētas 130 aitu mātes (2. tab.). Programmas īstenošanas 5 gadu periodā iegūtie rezultāti liecina, ka lielākais atnesušos aitu māšu skaits bija 2014./2015. gadā, tas ir Romanovas šķirnes aitu audzēšanas programmas izstrādes gadā. Vēlāk vērojama aitu māšu skaita samazināšanās, kas skaidrojama ar programmas prasību ieviešanu pārraudzības ganāmpulkos.

2. tabula

**Romanovas šķirnes jēru ieguve un izaudzēšana līdz vērtēšanai 70 dienu vecumā**

|  |  |  |  |  |  |
| --- | --- | --- | --- | --- | --- |
| Rādītāji | Pārraudzības gads | | | | |
| 2013/  2014 | 2014/  2015 | 2015/  2016 | 2016/  2017 | 2017/  2018 |
| Aitu māšu skaits | 111 | 180 | 175 | 148 | 130 |
| Vērtēto jēru skaits | 290 | 398 | 369 | 317 | 309 |
| Vidējais jēru skaits metienā | 2.8 | 3.0 | 2.9 | 2.8 | 3.0 |
| Dzīvmasa piedzimstot, kg | 2.8 | 2.5 | 2.7 | 2.8 | 2.6 |
| Dzīvmasa 70 dienu vecumā, kg | 15.8 | 14.3 | 16.6 | 15.7 | 16.4 |
| Vidējais dzīvmasas pieaugums diennaktī, g | 185.3 | 167.0 | 198.7 | 185.5 | 196.5 |

Aitu māšu vidējā auglība ir 300%, kas ir atbilstoša Romanovas šķirnes aitām un programmas prasībām. Jēru dzīvmasa 70 dienu vecumā ir vērtējama kā ļoti laba, tā ir tikai par 3 – 4 kg mazāka, kā Latvijas tumšgalves šķirnes jēriem, ņemot vērā, ka jēru skaits metienā ir vidēji par 1.3 jēriem lielāks.

Iepriekšējās programmas īstenošanas laikā netika apstiprināta neviena šķirnes aitu audzēšanas saimniecība, kas skaidrojams ar nepietiekošu ciltsdarba prasībām atbilstošu aitu māšu skaitu.

# 2. Audzēšanas programmas virsmērķis, mērķis un uzdevumi

**Virsmērķis –** atjaunot tīršķirnes Romanovas aitu populāciju Latvijā.

**Mērķis** – izkopt Romanovas šķirnes aitu ganāmpulkus, audzēt un pavairot Romanovas tīršķirnes aitas un teķus**.**

**2.1. Uzdevumi programmas īstenošanai** no 2019. līdz 2023. gadam:

2.1.1. pamatojoties uz izcelsmes dokumentiem un vizuālās apskates rezultātiem identificē šķirnei atbilstošas aitas un teķus;

2.1.2. veikt Romanovas šķirnei atbilstošu visu vecumu aitu produktivitāti raksturojošo pazīmju uzskaiti un analīzi;

2.1.3. veikt aitu māšu un teķu eksterjera vērtēšanu

2.1.4. veikt aitu māšu un teķu Maedi visna, skrepi genotipa uzskaiti un analīzi.

**2.2. Uzdevumi programmas īstenošanai** no 2024. līdz 2028. pārraudzības gadam:

2.2.1. izkopt aitu produktivitātes īpašības, kas raksturīgas Romanovas aitu šķirnei:

1. uzlabot aitu māšu auglību līdz 310%;
2. palielināt jēru saglabāšanu līdz atšķiršanai 90% (no dzīvi dzimušajiem);

2.2.2. turpināt audzējamo aitu un teķu eksterjera lineāro vērtēšanu un veikt iegūto datu analīzi;

2.2.3. lecināšanai izmantot augstvērtīgus, pārbaudes teķus vai pēc pēcnācēju nobarošanas spējām pārbaudītus, sertificētus vaislas teķus;

2.2.4. veidot *Skrepi* noturīgus (R1, R2, R3) tīršķirnes aitu ganāmpulkus.

# 3. Romanovas aitu šķirnes raksturojums

Šķirne izveidota 19. gs Volgas upes ielejā Jaroslavļas apgabalā. No Romanovas šķirnes 5-10 mēnešus veciem jēriem iegūst kvalitatīvas kažokādas. Tās ir vieglas, siltas, dabīgi pelēkā krāsā. Akotmati ir rupji, melni, labi atbalsta smalkos dūnmatus, tādēļ vilnsega valkājot nesaplok un nesaveļas. Šīs īpašības nodrošina pareiza akotmatu un dūnvilnas matiņu attiecība – 1:4 – 1:10. Dūnmati ir ļoti smalki – diametrs 20-25 mikroni. Jēri piedzimst melni, bet no 2-4 nedēļu vecuma tiem intensīvi sāk augt balta vai gaiši pelēka dūnvilna. Pēc   
3-4 mēnešu vecuma vilnsega iegūst Romanovas jēriem raksturīgo pelēko krāsu. Pieaugušām aitām vilnsega ir pelēka, ar zilganu nokrāsu. Dzīvnieki pietiekami lieli, spēcīgas konstitūcijas.

Galva vidēji liela, garena, melnā krāsā. Atsevišķiem dzīvniekiem uz galvas ir balta svītra vai zvaigzne. Balti segmati vai to laukumi ir pieļaujami uz priekškājām un pakaļkājām ne augstāk par vēzīša locītavu, kā arī uz astes galiņa. Balti segmatu laukumi uz citām ķermeņa daļām nav pieļaujami. Ausis taisni stāvošas, kakls vidēja garuma pietiekami muskuļots   
(1. att.). Krūtis dziļas un platas. Kājas spēcīgas, šķirnei vidēji garas, taisnas. Āda plāna, blīva, elastīga.



1. att. Romanovas šķirnes aitu māte (foto no Biedrības arhīva).

Teķi miesas uzbūvē spēcīgāki, kā mātes, viņiem ir biezāka āda, stiprāka kaulu uzbūve un rupji vilnas matiņi uz kakla (krēpes). Vilna bieza, izlīdzināta, tai ir krasi izteikta akotmatu un dūnmatu zona.

Romanovas aitu māšu vidējā auglība ir 300% (3. tab.).

3. tabula

**Dažāda vecuma un dzimuma Romanovas šķirnes aitu raksturojums**

*(standarts OCT 46 156-84, Krievijas Federācija)*

|  |  |  |  |
| --- | --- | --- | --- |
| Aitu grupa | Pazīmes | | |
| dzīvmasa, kg | nocirpums, kg | auglība, % |
| Vaislas teķi | 70-90 | 3.4-4.0 | x |
| Audzējamie teķi | 40-50 | 2.5-3.0 | x |
| Aitu mātes | 50-70 | 1.8-2.8 | 250 – 300 |
| Audzējamās aitas | 30-40 | 1.5-2.0 | x |

Aitām meklēšanās nav sezonāla. Aitas, pilnvērtīgi ēdinot, var atnesties divos gados trīs reizes. Intensīvi audzējot no vienas aitas gadā var iegūt 3-4 jērus ar augstvērtīgu jēru kažokādu un 40-60 kg diētiskas jēru gaļas.

Romanovas šķirni plaši izmanto jaunu šķirņu veidošanā, auglības palielināšanai, kā arī rūpnieciskā krustošanā, izmantojot iegūtās pusasiņu Romanovas šķirnes aitu mātes gaļas jēru ieguvei. Šķirnes aitas audzē Krievijā, Eiropas valstī, ASV, Kanādā u.c.

# 4. Aitu identifikācijas sistēma

Vienotas uzskaites sistēmas nodrošināšanai, valstī ir izveidots dzīvnieku reģistrs un ganāmpulku reģistrs. Aitām tiek piešķirts identitātes numurs. Reģistra izveidošanu un uzturēšanu nodrošina „Lauksaimniecības datu centrs” (turpmāk tekstā LDC).

Aitu identifikāciju nodrošina atbilstoši normatīvajiem aktiem par lauksaimniecības un akvakultūras dzīvnieku, to ganāmpulku un novietņu reģistrēšanas kārtību, kā arī lauksaimniecības dzīvnieku apzīmēšanas kārtību.

# 5. Romanovas šķirnes aitu izcelsmes reģistrēšanas sistēma

Romanovas šķirnes aitu populācijas atjaunošanai Latvijā ir izmantotas nezināmas izcelsmes, vizuāli Romanovas šķirnes aprakstam atbilstošas, aitu mātes, bet lai izvairītos no tuvradniecības, Gotlandes šķirnes teķi.

Audzēšanas programmas īstenošanai par tīršķirnes aitām uzskatāmas tās, kurām piemīt šķirnei raksturīgās īpašības, un kuras pēc izcelšanās atbilsts sekojošām prasībām:

* cēlušās no vienas un tās pašas šķirnes vecākiem, kuru piederību tīršķirnei apstiprina dokumenti;
* 6. pakāpes krustojumi, kuri iegūti pakļaujošās krustošanas rezultātā 5 paaudzēs izmantojot Romanovas tīršķirnes teķus, izcelšanās apstiprināta ar dokumentiem, aitas atbilst vēlamajam šķirnes tipam.

Romanovas šķirni nosaka apskatot to visuāli un pamatojoties uz dokumentiem par izcelšanos (ciltskartīte, zootehniskais sertifikāts, ieraksti ciltsgrāmatā).

Aitai piešķir Romanovas šķirnes nosaukumu, atbilstoši sagatavotajām Vadlīnijām[[1]](#footnote-1) par liellopu, aitu, kazu un zirgu šķirnes noteikšanu un tās reģistrēšanu datu bāzē.

Šķirnes atjaunošanu un uzlabošanu veic mērķtiecīgas izlases un atlases ceļā.

No 2024. gada audzēšanas programmas īstenošanai izmanto vaislas teķus, kuri ciltsgrāmatā ierakstīti A pamatdaļā un aitu mātes cilsgrāmatas A pamatdaļā un B papilddaļā.

# 6. Aitu snieguma pārbaude un ģenētiskās kvalitātes novērtēšana

Aitām snieguma pārbaudei izmanto datus par izcelšanos, ķermeņa uzbūvi un produktivitāti. Iegūtie rezultāti tiek izteikti punktos, nosakot vērtējuma klasi: Elites (E) klase, pirmā (I) klase, otrā (II) klase, vai brāķis.

Iegūto novērtējumu izmanto ciltsdarbā mērķtiecīgai labāko dzīvnieku izlasei. Sistemātiska izlase, kas izdarīta noteiktā virzienā vairākās paaudzēs, nodrošina ganāmpulka saimnieciski derīgo īpašību izkopšanu un nostiprināšanu.

Vaislai audzējamo jēru dzīvmasu var noteikt sertificēti pārraugi vai vērtētāji, bet jēru, audzējamo aitu un teķu eksterjeru un snieguma pārbaudi, atbilstoši R aitu šķirnes audzēšanas programmas prasībām, veic sertificēti vērtētāji.

LDC sagatavotajās kontroles lapās tiek fiksēti vērtēšanas rezultāti.

Pēc kontroles lapu iesūtīšanas LDC, dati tiek apstrādāti un sagatavotas atskaites lapas, kurās apkopota informācija par iegūto vērtējumu, punktos, kopvērtējuma klasi un izmantošanas virzienu.

## **6.1. Jēru snieguma pārbaude**

Jēra novērtēšanu veic 60 – 95 dienu vecumā. Vērtēšanas laikā sertificēts pārraugs vai vērtētājs nosaka jēru dzīvmasu, nosverot ar precizitāti līdz 0.1 kg. Jēru vērtēšanas datums un dzīvmasa tiek reģistrēta kontroles lapā. Vērtētājs ieraksta kontroles lapā eksterjera kļūdas vai nepilnības numuru un to izteiktību: x (kļūdas kods)1 – vāji izteikta, x2 – vidēji izteikta, x3 – izteikta (4. tab.). Aizpildītās kontroles lapas nosūta LDC.

4. tabula

**Jēru eksterjera kļūdu un nepilnību raksturojums, numurs un izmantošanas virziens**

|  |  |  |  |  |
| --- | --- | --- | --- | --- |
| Ķermeņa daļas | Eksterjera kļūdu raksturojums | Kļūdas apzīmējums, Nr. | Brāķēt  jērus atšķirot | Izmantošanas virziena noteikšana LDC |
| Galva | nepareizs sakodiens | 1 | x | K\* |
| ragi | 20 | x teķi | K |
| balti segmatu laukumi uz sejas vai ausīm | 17 | ... | V |
| Kājas | mīksti vēzīši | 11 | x3 | x1,x2(G), x3 (K) |
| X veida kāju stāvotne | 12 | x3 | x1,x2(G), x3 (K) |
| zobenveida kāju stāvotne | 13 | x3 | x1,x2(G), x3 (K) |
| mucveida kāju stāvotne | 14 | x3 | x1,x2(G), x3 (K) |
| balti segmatu laukumi | 22 | ... | V |
| Sēklinieki | nesimetriski, lieli vai mazi, kriptorhisms | 18 | x teķi | K |

V – vaislai, G – gaļas saimniecībām, K – kaut

LDC darbinieks saņemtās kontroles lapas datus ievada datu bāzē un aprēķina sekojošus rādītājus:

1) vidējo aitu mātes auglību visā tās izmantošanas laikā (5. tab.);

2) jēra dzīvmasu, kas koriģēta uz 70 dienu vecumu (6. tab.).

5. tabula

**Aitu mātes auglības novērtēšana**

|  |  |
| --- | --- |
| Punkti | Vidējā auglība izmantošanas laikā, % |
| 10 | 300 un vairāk |
| 9 | 280 - 299 |
| 8 | 260 - 279 |
| 7 | 240 - 259 |
| 6 | 220 - 239 |
| 5 | 200 - 219 |
| 4 | 180 - 199 |
| 3 | 160 - 179 |
| 2 | 140 - 159 |
| 1 | 120 - 139 |

Ja pirmo reizi atnesoties dzimušo jēru skaits ir:

1. viens, aitu mātes auglību novērtē izmantojot koeficientu 2.5 (*aitu mātes auglības vērtējums: 1 jēri x 2.5 x 100 =250%, vērtējums – 7 punkti);*
2. *divi,* aitu mātes auglību novērtē izmantojot koeficientu 1.5 (*aitu mātes auglības vērtējums: 2 jēri x 1.5 x 100 =300%, vērtējums – 10 punkti).*

Vēlākās atnešanās reizēs šo koeficientu nepiemēro.

6. tabula

**Jēru dzīvmasa un vērtējums 70 dienu vecumā**

|  |  |  |  |  |
| --- | --- | --- | --- | --- |
| Punkti | Dzīvmasas, kg | | | |
| Jēru skaits metienā | | | |
| viens | divi | trīs | četri un vairāk |
| 10 | 18.0 un vairāk | 16.0 un vairāk | 14.0 un vairāk | 12.0 un vairāk |
| 9 | 17.5 – 17.9 | 15.5 – 15.9 | 13.5 – 13.9 | 11.5 – 11.9 |
| 8 | 17.0 – 17.4 | 15.0 – 15.4 | 13.0 – 13.4 | 11.0 – 11.4 |
| 7 | 16.5 – 16.9 | 14.5 – 14.9 | 12.5 – 12.9 | 10.5 – 10.9 |
| 6 | 16.0 – 16.4 | 14.0 – 14.4 | 12.0 – 12.4 | 10.0 – 10.4 |
| 5 | 15.5 – 15.9 | 13.5 – 13.9 | 11.5 – 11.9 | 9.5 – 9.9 |
| 4 | 15.0 – 15.4 | 13.0 – 13.4 | 11.0 – 11.4 | 9.0 – 9.4 |
| 3 | 14.5 – 14.9 | 12.5 – 12.9 | 10.5 – 10.9 | 8.5 – 8.9 |
| 2 | 14.0 – 14.4 | 12.0 – 12.4 | 10.0 – 10.4 | 8.0 – 8.4 |
| 1 | 13.5 – 13.9 | 11.5 – 11.9 | 9.5 – 9.9 | 7.5 – 7.9 |

Pēc iegūto punktu skaita tiek piešķirta jēram kopvērtējuma klase:

16 un vairāk, punkti - Elites klase (ieraksts v (teķis) – V), s (aita) – V)

14 – 15 punkti - Pirmā klase (v – K, s – V)

12 – 13 punkti - Otrā klase (v- K, s– G)

Līdz 11 punkti - Brāķis (v- K, s - K)

Neatkarīgi no iegūtajiem punktiem, ja eksterjera kļūdas dēļ (4.tab.) kontroles lapās ir ieraksts K, jērs tiek brāķēts.

Audzēšanai atstāj vīriešu kārtas jērus, kuri dzimuši un vēlams izaudzēti līdz vērtēšanai kā dvīņi, trīņi vai četri, to vērtējums nav mazāks par 16 punktiem. Vēlams, lai dzemdību gaita visās atnešanās reizēs aitu mātei ir atzīmēta, kā viegla (apzīmēšanas aktā izdarīts ieraksts – 1, vai apzīmējot elektroniski – dzemdības bez palīdzības).

## **6.2. Vaislai audzējamo aitu un teķu snieguma pārbaude**

Dzīvnieka dzīvmasu, konstitūciju un eksterjera lineāro vērtējumu veic 2 aitu vērtētāji, kuri izdara atbilstošus ierakstus, no LDC sagatavotajās, vaislai audzējamo dzīvnieku kontroles lapās. Attiecīgā vecuma dzīvniekus ganāmpulkā ieteicams vērtēt visus vienā laikā.

**Dzīvmasa**

Vaislai audzējamās aitas un teķus, atkārtoti vērtē 9 līdz 18 mēnešu vecumā. Aitām un teķiem jābūt atbilstoši izaudzētiem, par ko liecina sasniegtā dzīvmasa vērtēšanas reizē (7. tab.).

7. tabula

**Dzīvmasas prasības un vērtējums uzsākot vaislas darbību**

|  |  |  |
| --- | --- | --- |
| Dzimums | Dzīvmasa, kg | Punkti |
| Aita | 40 un vairāk  38 – 39.9  36 – 37.9  34 – 35.9  32 – 33.9 | 10  9  8  7  6 |
| Teķi | 55 un vairāk  52 – 54.9  49 – 51.9  47 – 48.9  45- 46.9 | 10  9  8  7  6 |

Aitas un teķi, kuri nav sasnieguši norādīto dzīvmasu, netiek vērtēti. Ja aita ir dzimusi aitu mātei pirmā atnešanās metienā viena, to var izmantot vaislai, ja dzīvmasas vērtējums ir ne mazāks, kā 10 punkti.

**Konstitūcija**

Konstitūciju novērtē pēc kaulu uzbūves spēcīguma, eksterjera kopskata, ādas un zemādas audu attīstības. *Nelielas novirzes uz rupjas konstitūcijas pusi apzīmē, pierakstot plusa (****+****) zīmi, uz smalkas konstitūcijas pusi pierakstot mīnusa (****-****) zīmi.*

**K**  normāla, spēcīga konstitūcija, harmoniski veidots ķermenis ar labi attīstītiem, bet ne rupjiem kauliem. Āda blīva, bieza

**KR** rupja konstitūcija, kauli masīvi, āda bieza, irdena

**KS** smalka konstitūcija, nepietiekami attīstīts skelets, šaura galva, tievi kāju kauli, plāna āda*.*

**Eksterjera vērtēšana**

Aitām un teķiem izmanto eksterjera lineāro vērtēšanas metodi, kas dod iespējas vērtēt pārmantotos eksterjera uzlabojumus vai nepilnības un plānot turpmāko eksterjera pazīmju uzlabošanu ganāmpulkā (2. attēls un 10. tabula).

Eksterjera lineārajā vērtēšanā pazīmes vērtē neatkarīgi vienu no otras, tās ir iedzimstošas un ekonomiski svarīgas un aprakstāmas uz lineāras skalas no 1 līdz 9.

Šķirnes aitu un teķu eksterjera vērtēšanā ņem vērā:

1) dzimumu

2) vecumu

3) barojumu.

Eksterjeru vērtē no 4 skatupunktiem:

1) priekšpuses

2) virspuses

3) sāniem

4) aizmugures.

Lai novērtētu kāju stāvotni un gaitu, dzīvnieku ievieto nožogojumā ar cietu pamatni un piemērotu apgaismojumu. Vispirms vērtē kopskatu, lai noteiktu aitas atbilstību šķirnei (8. tab.).

8. tabula

**Romanovas šķirnes aitu un teķu eksterjera raksturojums**

|  |  |
| --- | --- |
| Ķermeņa daļas | Eksterjera raksturojums |
| Galva | Vidēji liela, sausa, garena, melnā krāsā, vairums dzīvniekiem ar baltu svītru vai zvaigzni. |
| Kakls | Vidēja garuma, pietiekami muskuļots. |
| Skausts | Vēlams zems, plats, labi muskuļots. |
| Krūtis | Platas, dziļas, tilpumainas, ribas labi izliektas. |
| Mugura | Mugura taisna no skausta līdz krustiem. |
| Krusti | Plati, gari, taisni. |
| Kājas | Kājas spēcīgas, vidēji garas, taisnas. |
| Kopskats | Labi attīstītu spēcīgu miesas uzbūvi. Āda plāna, blīva, elastīga. Vilna pietiekami bieza, izlīdzināta un krasi izteikta akotmatu un dūnmatu zonu. Vilnas krāsa ir tumši pelēka ar zilu toni, ko veido balto dūnmatu sakopojums. Balti vilnas matiņu laukumi vilnsegā nav pieļaujami. |

Teķu un aitu eksterjera vērtēšanas sistēmā apvienotas 2 pazīmju grupas:

1) ķermenis (7 pazīmes);

2) kājas (5 pazīmes).

Īpaši teķiem svarīga muskulatūras attīstība un ķermeņa platums krūšu un krustu daļā.

Dzīvnieku vērtējot tam ir jāidentificē eksterjera kļūdas vai nepilnības (9. tab.), kuru dēļ aita vai teķis ir jābrāķē.

Vērtētājs ieraksta kontroles lapā eksterjera kļūdas vai nepilnības numuru un to izteiktību: x (kļūdas kods)1 – vāji izteikta, x2 – vidēji izteikta, x3 – izteikta (skat. 9. tab.).

9. tabula

**Audzējamo aitu un teķu eksterjera kļūdu raksturojums, numurs un izteiktība**


|  |  |  |  |  |
| --- | --- | --- | --- | --- |
| Ķermeņa daļas | Eksterjera kļūdu raksturojums | Kļūdas apzīmējums, Nr. | Brāķēt | |
| audzējamās aitas | audzējamos teķus |
| Galva | nepareizs sakodiens | 1 | x | x |
| ragi | 20 | ... | x |
| balti segmatu laukumi uz sejas, ausīm | 17 | x3 (G) | x3 (G) |
| Skausts | šaurs, maz muskuļots | 2 | … | x3 |
| Krūtis | šauras, saspiestas krūtis | 3 | … | x3 |
| iežmauga aiz lāpstiņām | 4 | … | x3 |
| Mugura | ieliekta mugura | 5 | … | x3 |
| izliegta mugura | 6 | … | x3 |
| Vēders | nokāries | 7 | … | x3 |
| ierauts | 8 | … | x3 |
| Krusti | nolaideni, šauri, ķīļveida krusti | 9 | … | x3 |
| sašaurināta pakaļējā daļa | 10 | … | x3 |
| Kājas | mīksti vēzīši | 11 | x3 | x3 |
| X veida kāju stāvotne | 12 | x3 | x3 |
| zobenveida kāju stāvotne | 13 | x3 | x3 |
| mucveida kāju stāvotne | 14 | x3 | x3 |
| balti segmatu laukumi | 22 | x3 (G) | x3 (G) |
| Sēklinieki | nesimetriski, lieli vai mazi, kriptorhisms | 18 | ... | x |
| Tesmenis | Nesimetrisks, vāji attīstīts | 19 | x3 | ... |

10. tabula

**Teķu un aitu eksterjera lineārās vērtēšanas skala**

|  |  |  |  |
| --- | --- | --- | --- |
| Pazīme | Raksturojums | Lineārais vērtējums | Raksturojums |
| **Ķermenis** | | | |
| Lielums  (skausta augstums) | Mazs | 1 – 2 – 3 – 4 – 5 – 6 – 7 – **8** – 9 | Liels |
| Kopskats | Neproporcionāls | 1 – 2 – 3 – 4 – 5 – 6 – 7 – 8 – **9** | Proporcionāls |
| Krūšu platums | Šaurs | 1 – 2 – 3 – 4 – 5 – 6 – 7 – 8 – **9** | Plats |
| Ķermeņa dziļums | Mazs | 1 – 2 – 3 – 4 – 5 – 6 – 7 – **8** – 9 | Dziļš |
| Mugurkauls | Ieliekts | 1 – 2 – 3 – 4 – **5** – 6 – 7 – 8 – 9 | Izliekts |
| Krustu slīpums | Pacelts | 1 – 2 – 3 – 4 – **5** – 6 – 7 – 8 – 9 | Nolaists |
| Sēklinieki | Mīksti | 1 – 2 - 3 – 4 – **5** – 6 – 7 – 8 – 9 | Cieti |
| Tesmenis | Neattīstīts | 1 – 2 - 3 – 4 – 5 – 6 – 7 – 8 – **9** | Labi attīstīts |
| **Kājas** | | | |
| Pakaļkājas (sānskatā) | Taisnas | 1 – 2 – 3 – 4 – **5** – 6 – 7 – 8 – 9 | Zobenveida |
| Pakaļkājas (no aizmugures) | X-veida | 1 – 2 – 3 – 4 – **5** – 6 – 7 – 8 – 9 | Mucveida |
| Priekškājas | Satuvinātas | 1 – 2 – 3 – 4 – **5** – 6 – 7 – 8 – 9 | Izvērstas |
| Vēzīšu slīpums | Slīps | 1 – 2 – 3 – 4 **– 5 –** 6 – 7 – 8 – 9 | Stāvs |
| Kaulu kvalitāte (priekškājas tievākajā vietā) | Smalki | 1 – 2 – 3 – 4 – **5** – 6 – 7 – 8 – 9 | Rupji |

**Aitām** vērtē tesmeņa attīstību. Ja vērtējums ir mazāks par 7 punktiem, aitu brāķē neatkarīgi no pārējo eksterjera pazīmju vērtējuma.



2. att. Aitu eksterjera lineārās vērtēšanas skala (Korn S., 1992).

**Audzējamo vaislas aitu un teķu vērtējums un norāde par turpmāko izmantošanu**

LDC darbinieks, saņemtās kontroles lapas datus par dzīvmasu un eksterjera novērtējumu, ievada datu bāzē.

Izmantojot atsevišķo pazīmju kvalitātes vērtējumu:

1) jēra vērtējums 70 dienu vecumā;

2) dzīvmasa (7. tab.),

tiek noteikta kopvērtējuma klase un izmantošanas virziens, kas tiek atspoguļots LDC izveidotajās atskaites lapās (11. tab.).

11. tabula

**Audzējamo aitu un teķu snieguma novērtējums**

|  |  |
| --- | --- |
| Vērtējums, punkti | Snieguma pārbaudes rezultāts, klase |
| 24.0 līdz 30.0 | El (V aitas un teķi) |
| 20.0 – 23.0 | I (V aitas) |
| Līdz 19.0 | brāķis (ieraksts audzējamo aitu atskaite lapā - K) |

Vaislai izmanto audzējamās aitas, kuru vērtējums ir elites vai pirmā klase, bet teķus tikai elites klases, kuri dzimuši kā dvīņi vai lielākā metienā.

## **6.3. Aitu māšu snieguma pārbaude**

Pamatojoties uz jēru kontroles lapās un dzīvnieku reģistrā izdarītajiem ierakstiem, LDC aitu mātes katru gadu novērtē pēc šādām pazīmēm:

* auglības (12. tab.);
* jēru dzīvmasas vērtējuma 70 dienu vecumā (13. tab.).

Aitu mātes auglību aprēķina izmantojot ciltskartītē ierakstītos atnešanās datus:

|  |  |  |  |
| --- | --- | --- | --- |
| 04/ | 03/ | 07/ | 06 |
| aitu mātes vecums, gadi | atnešanās reizes | dzimušo jēru skaits | atšķirto jēru skaits |

12. tabula

**Prasības aitu mātes auglības novērtēšanai**

|  |  |
| --- | --- |
| Punkti | Vidējā auglība izmantošanas laikā, % |
| 10 | 300 un vairāk |
| 9 | 280-299 |
| 8 | 260-279 |
| 7 | 240-259 |
| 6 | 220-239 |
| 5 | 200-219 |
| 4 | 180-199 |
| 3 | 160-179 |
| 2 | 140-159 |
| 1 | 120-139 |

Ja pirmo reizi atnesoties dzimušo jēru skaits ir:

1. viens, aitu mātes auglību novērtē izmantojot koeficientu 2.5 (*aitu mātes auglības vērtējums: 1 jēri x 2.5 x 100 =250%, vērtējums – 7 punkti)*
2. *divi,* aitu mātes auglību novērtē izmantojot koeficientu 1.5 (*aitu mātes auglības vērtējums: 2 jēri x 1.5 x 100 =300%, vērtējums – 10 punkti).*

*Vēlākās atnešanās reizēs koeficientu nepiemēro.*

13. tabula

**Jēru dzīvmasas vērtējums 70 dienu vecumā**

|  |  |  |  |  |
| --- | --- | --- | --- | --- |
| Punkti | Dzīvmasa, kg | | | |
| Jēru skaits metienā | | | |
| viens | divi | trīs | četri un vairāk |
| 10 | 18.0 un vairāk | 16.0 un vairāk | 14.0 un vairāk | 12.0 un vairāk |
| 9 | 17.5 – 17.9 | 15.5 – 15.9 | 13.5 – 13.9 | 11.5 – 11.9 |
| 8 | 17.0 – 17.4 | 15.0 – 15.4 | 13.0 – 13.4 | 11.0 – 11.4 |
| 7 | 16.5 – 16.9 | 14.5 – 14.9 | 12.5 – 12.9 | 10.5 – 10.9 |
| 6 | 16.0 – 16.4 | 14.0 – 14.4 | 12.0 – 12.4 | 10.0 – 10.4 |
| 5 | 15.5 – 15.9 | 13.5 – 13.9 | 11.5 – 11.9 | 9.5 – 9.9 |
| 4 | 15.0 – 15.4 | 13.0 – 13.4 | 11.0 – 11.4 | 9.0 – 9.4 |
| 3 | 14.5 – 14.9 | 12.5 – 12.9 | 10.5 – 10.9 | 8.5 – 8.9 |
| 2 | 14.0 – 14.4 | 12.0 – 12.4 | 10.0 – 10.4 | 8.0 – 8.4 |
| 1 | 13.5 – 13.9 | 11.5 – 11.9 | 9.5 – 9.9 | 7.5 – 7.9 |

Vērtējot aitu mātes pēc jēru dzīvmasas, nosaka iegūto punktu skaitu katram jēram atsevišķi un aprēķina vidējo. Pēc iegūtā kopējā punktu skaita aitu mātes iedala klasēs:

**16.0 un vairāk, punkti –Elites klase *(atskaites lapā - V, 18 punkti ciltskodola grupa - C)***

**14.0 – 15.9 punkti –1. klase (V)**

**12.0 – 13.9 punkti –2. klase (V)**

**līdz 11.9 punktiem –brāķis (K)**

Pēc El klases rezultātu ieguves aitu mātes vērtējumu (nepiemērojot pirmo reizi aitām atnesoties auglības noteikšanai plānotos koeficientus), visā tās izmantošanas laikā vairs nemaina!

**6.4. Vaislas teķu snieguma pārbaude**

Vaislas teķu novērtēšanu LDC veic pēc vērtējuma, kas iegūts kā vaislas prasībām atbilstošu jēru skaits izteikts procentos no visu vērtēto jēru skaita (14. tab.), kā arī pēc jēru ieguves uz vienu atnesušos aitu māti (15. tab.).

14. tabula

**Teķu novērtēšana pēc vaislas prasībām atbilstošo jēru daļas no vērtētajiem**

|  |  |
| --- | --- |
| Punkti | Vaislas jēri no vērtētajiem, % |
| 10 | 65.0 un vairāk |
| 9 | 60.0 – 64.9 |
| 8 | 55.0 – 59.9 |
| 7 | 50.0 – 54.9 |
| 6 | 45.0 – 49.9 |
| 5 | 40.0 – 44.9 |

15. tabula

**Vaislas teķu vērtējums pēc jēru ieguves uz vienu atnesušos aitu māti**

**(**lecinātas ar vērtējamo vaislas teķi)

|  |  |
| --- | --- |
| Punkti | Jēru ieguve |
| 10 | 3.00 un vairāk |
| 9 | 2.80 – 2.99 |
| 8 | 2.60 – 2.79 |
| 7 | 2.40 – 2.59 |
| 6 | 2.20 – 2.39 |
| 5 | 2.00 – 2.19 |
| 4 | 1.80 – 1.99 |
| 3 | 1.60 – 1.79 |
| 2 | 1.40 – 1.59 |
| 1 | 1.20 – 1.39 |

Ja vaislas teķim lecināšanai izveidota grupa tikai no **audzējamām aitām (100%), kuras atnesušās pirmo reizi** jēru ieguves novērtēšanai izmanto koeficientu:

1. piedzimuši viens, jēru ieguvi teķim novērtē izmantojot koeficientu 2.5 (*1 jērs x 2.5 =2.5, vērtējums – 7 punkti)*
2. piedzimuši divi*,* jēru ieguvi teķim novērtē izmantojot koeficientu 1.5 (*2 jēri x 1.5 =3.0, vērtējums – 10 punkti).*

Vēlākās atnešanās reizēs šo koeficientu nepiemēro.

Ja lecināšanai izveidota jaukta grupa no **audzējamām aitām** un **dažāda vecuma aitu mātēm**, vērtējumam izmanto jēru ieguves datus pieaugušo aitu māšu grupā.

Vaislas teķu snieguma pārbaudē iegūto vērtējumu pēc vaislas prasībām atbilstošo jēru īpatsvara un jēru ieguves uz aitu māti apvieno kopvērtējumā (16. tab.).

16. tabula

**Vaislas teķu snieguma kopvērtējums**

|  |  |
| --- | --- |
| Punkti | Snieguma pārbaudes rezultāts, klase |
| 16.0 un vairāk | E (atskaites lapā ieraksts V) |
| Līdz 15.0 | brāķis (atskaites lapā ieraksts K) |

Teķiem, no kuriem pārraudzības gadā nav iegūti pēcnācēji, bet viņi jau ir vērtēti, saglabā iepriekšējo vērtējumu.

Pārbaudes teķa statusu var saglabāt 2 pārraudzības gadus, ja teķi izmanto kā rezerves teķi.

Vaislas teķim, kurš ir novērtēts pēc pēcnācēju ieguves (vaislas prasībām atbilstošie un uz aitu māti iegūtie jēri) iegūtais E klases vērtējums nodrošina tā izmantošanu vaislai, neatkarīgi no turpmākā snieguma pārbaudē iegūtā vērtējuma. Iegūtā E klase norāda uz vaislas teķa ģenētisko potenciālu.

Lecināšanai atstāj vēlamā *Skrepi* genotipa: rezistentus (R1), selekcijai vēlamus (R2) un nepieciešamības gadījumā neitrālus (R3) zināmas izcelsmes (no tēva puses ar DNS testu apstiprinātu), *Maedi-Visna* slimības negatīvus, sertificētus vaislas teķus, kuru novērtējums ir E klase.

# 7. Ciltsgrāmatas kārtošanas metodika

Ciltsgrāmata ir informācijas krājums par aitu un teķu izcelšanos, produktivitāti un ciltsvērtību. Ciltsgrāmatā ieraksta novērtētus vaislas dzīvniekus ar šķirnei atbilstošu zināmu izcelsmi un eksterjeru.

Ciltsgrāmatu izmanto:

1. ciltsdarba analīzei;
2. labāko dzīvnieku izlasei un pāru atlasei;
3. turpmāko ciltsdarba uzdevumu noteikšanai

Ciltsgrāmatu kārto šķirnes aitu audzētāju biedrība. Aitu un teķu reģistrēšanai ciltsgrāmatā, īpašnieks biedrībai iesniedz pieteikumu, kurā norāda:

* ganāmpulka reģistrācijas Nr.;
* dzīvnieka identitātes Nr.

Biedrība pārbauda iesniegtās informācijas atbilstību prasībām un mēneša laikā pieņem lēmumu par dzīvnieka reģistrēšanu ciltsgrāmatā.

Ja dzīvnieka reģistrācija ciltsgrāmatā tiek atteikta, biedrība izsniedz motivētu rakstisku atbildi.

Ciltsgrāmatai ir divas daļas, pamatdaļa – A un papilddaļa – B.

Pamatdaļā uzņem visus dzīvos dzīvniekus, kuriem ir šķirnei atbilstoša izcelsme divās priekšteču paaudzēs.[[2]](#footnote-2) Ciltsgrāmatas pamatdaļā uzņem arī dzīvnieka vecākus un vecvecākus, kas var būt arī likvidēti vai krituši.

A1 klasē ieraksta dzīvniekus ar atbilstošu izcelsmi un audzēšanas programmas prasībām atbilstošu produktivitāti (17. tab.). Pēc pirmās atnešanās ciltsgrāmatas A1 klasē var uzņemt aitu mātes, kurām auglība nav mazāka par 300%.

17. tabula

**Šķirnes aitu un teķu minimālās produktivitātes pazīmes un Skrepi genotips**

**ierakstīšanai ciltsgrāmatas A1 klasē**

|  |  |  |
| --- | --- | --- |
| Produktivitātes pazīmes | Teķi | Aitas |
| Jēri ieguve no vienas mātes | 3.0 | x |
| Auglība | x | 280 |
| Kopvērtējuma klase | El | El vai I |
| Skrepi genotips | R1, R2, R3 | R1, R2, R3 |

A2 klasē ieraksta jērus, audzējamās aitas un teķus, aitu mātes un vaislas teķus, kuriem ir atbilstoša izcelsme un ir veikta snieguma pārbaude. A2 klases aitas var tikt uzņemtas A1 klasē, pēc tam, kad sasniegta 17. tabulā norādītā produktivitāte.

Ar zootehnisko sertifikātu no ārvalstīm ievestie šķirnes dzīvnieki tiek uzņemti ciltsgrāmatas pamatdaļā (A) ar zināmu izcelsmi divās priekšteču paaudzēs.

Papilddaļā (B) uzņem Romanovas šķirnes aitas ar šķirnei atbilstošu izcelsmi vismaz vienā priekšteču paaudzē, atbilstošu vizuālo izskatu un izcelsmes apliecinājumu.

B daļas sieviešu dzimtas pēcnācēji var tikt uzņemti ciltsgrāmatas pamatdaļā (A), ja tēvs, tēva tēvs un mātes tēvs ir uzņemti tās pašās šķirnes ciltsgrāmatas pamatdaļā, bet māte un mātes māte ir uzņemtas tās pašas šķirnes ciltsgrāmatas papilddaļā (B).

# 8. Vaislinieka sertifikāta reģistrēšana, izsniegšana un derīguma termiņa pagarināšana

Vaislinieka sertifikātus reģistrē un izsniedz šķirnes aitu audzētāju biedrība. Teķim izsniedz vaislinieka sertifikātu, ja ir zināma izcelsme četrās paaudzēs un teķis uzņemts ciltsgrāmatā. Novērtētam teķim tiek reģistrēts pārbaudes sertifikāts līdz 1 gadam, kura laikā tiek iegūts ģenētiskās kvalitātes novērtējums. Aitu audzētājs vaislinieka sertifikāta saņemšanai biedrībai iesniedz iesniegumu.

Lai pagarinātu sertifikāta derīguma termiņu, audzētājs ne vēlāk kā 30 dienas pirms sertifikāta derīguma termiņa beigām iesniedz biedrībai:

1) iesniegumu vaislinieka sertifikāta pagarināšanai;

2) Maedi-Visna izmeklējuma rezultātus, ja vaislinieks nav no M3 statusa novietnes.

Biedrība mēneša laikā pēc iesnieguma saņemšanas izvērtē dokumentus un reģistrē vaislinieka sertifikātu, vai paziņo par atteikumu.

Ja vaislinieka ģenētiskās kvalitātes novērtējums atbilst šķirnes audzēšanas programmā noteiktajām prasībām, sertifikāta derīguma termiņš tiek pagarināts uz 5 gadiem, saglabājot pirmo reizi izsniegtā sertifikāta kārtas numuru. Biedrība LDC datu bāzē reģistrē informāciju par sertificētajiem vaisliniekiem, un sertificēto vaislas materiālu.

Pēc audzētāja pieprasījuma biedrība 10 dienu laikā izsniedz vaislinieka vai vaislas materiāla sertifikātu dokumenta formā.

LDC nodrošina publisku informācijas pieejamību par sertificēto vaislinieku vai sertificēta vaislas materiāla izcelsmi un ģenētisko kvalitāti.

# 9. Zootehniskā sertifikāta un izcelsmes apliecinājuma izsniegšanas kārtība

Zootehnisko sertifikātu sagatavo biedrība, visu vecumu un dzimumu aitām, kuras ir uzņemtas ciltsgrāmatas pamatdaļā (A), un tās plānots pārdot vaislai.Ja dzīvnieks ir uzņemts ciltsgrāmatā, vaislas dzīvnieku apritei Latvijas teritorijā, zootehniskais sertifikāts nav nepieciešams.

Zootehniskā sertifikāta saņemšanai audzētājs iesniedz biedrībai pieteikumu, kurā norāda vaislas aitu identitātes numuru.

Biedrība pārbauda iesniegtās informācijas atbilstību un mēneša laikā pieņem lēmumu par zootehniskā sertifikāta izsniegšanu. Ja zootehnisko sertifikātu nevar izsniegt, biedrība rakstiski norāda atteikuma iemeslus.

Izcelsmes apliecinājumstieksagatavots visu vecumu un dzimumu aitām, kuras nevar uzņemt ciltsgrāmatas A pamatdaļā. Apliecinājuma saņemšanai audzētājs iesniedz biedrībai pieteikumu, kurā norāda aitas identitātes numuru.

Biedrība mēneša laikā pārbauda informācijas atbilstību un izsniedz apliecinājumu. Ja izcelsmes apliecinājumu nevar izsniegt, biedrība rakstiski norāda atteikuma iemeslus.

# 10. Aitu skaits, kas nepieciešams audzēšanas programmas īstenošanai

Audzēšanas programmas īstenošanai Latvijā nepieciešamas vismaz 50 šķirnes prasībām atbilstošas, ciltsgrāmatas A un B daļā ierakstītas vai ierakstīšanai atbilstošas aitu mātes un A pamatdaļā ierakstīti trīs sertificēti vaislas teķi, paredzot, ka vienā ganāmpulkā ir ne mazāk kā 20 šķirnes aitu mātes, un vismaz viens sertificēts vaislas teķis.

**11. Audzēšanas programmas īstenošanas ģeogrāfiskā teritorija**

Romanovas šķirnes aitu audzēšanas programmu īsteno Latvijas Republikas teritorijā.

1. Vadlīnijas par liellopu, aitu, kazu un zirgu šķirnes noteikšanu un tās reģistrēšanu datu bāzē. LDC nacionālā likumdošana. [Tiešsaiste] [skatīts 2023. gada 14. jūl.] Pieejams: https://www.ldc.gov.lv/lv/media/130/download?attachment [↑](#footnote-ref-1)
2. Liellopu, cūku, aitu, kazu un zirgu šķirņu ciltsgrāmatas un krustojuma cūku ciltsreģistra kārtošanas noteikumi. Latvijas Republikas tiesību akti. [Tiešsaiste] [skatīts 2023. gada 6 jūl.] Pieejams: https://likumi.lv/ta/id/305240-liellopu-cuku-aitu-kazu-un-zirgu-skirnu-ciltsgramatas-un- [↑](#footnote-ref-2)